open-index/open-wikipedia-markdown huggingface dataset:
קילקני

**קילקני** (באנגלית: **Kilkenny**; באירית: **Cill Chainnigh**) היא עיר במחוז קילקני באירלנד. היא ממוקמת בדרום-מזרח אירלנד בפרובינציית לנסטר, על גדות נהר נורה.

העיר מהווה יעד תיירותי בולט באירלנד ומצויים בה מספר בניינים היסטוריים כגון טירת קילקני, טירות, כנסיות ומנזרים עתיקים. העיר גם ידועה בבתי המלאכה שלה, מוזיאונים ובאירועי החוצות והפסטיבלים הנחגגים בה. קילקני גם ידועה כמרכז בישול בירה החל מהמאה ה-17 ויש בה מספר מבשלות איריות מוכרות כגון קילקני וסמית'וויק.

## אטימולוגיה
השם קילקני הוא אינגלוז של השם האירי קיל קייני, שמשמעותו היא הכנסייה של קייני. קייני הוא הקדוש קייני המכונה גם הקדוש קנת' או הקדוש קני בשפות אחרות (אשר היה אחד משנים-עשר השליחים של אירלנד). בעיר קיימת כנסייה המוקדשת לקדוש קייני, שקיים תיעוד על קיומה בשם זה מהמאה ה-11. ייתכן והכנסייה היא הבסיס ליישוב באזור.

## היסטוריה
שורשיה של קילקני במאה ה-6 לספירה עם ייסודה בממלכה הקלטית אוסריי. בעקבות הפלישה הנורמנית לאירלנד נבנתה טירת קילקני במטרה להגן על אסמי התבואה בעיר במה שהפכה להיות עיר מסחר נורמנית. ויליאם מרשל, לורד לנסטר העניק לקליקני צ'רטר כעיירה ב-1207. ב-1609 ג'יימס הראשון, מלך אנגליה, העניק לעיר צ'רטר מלכותי המגדיר את קילקני כעיר. בעקבות המרד האירי של 1641, הקונפדרציה האירית, הידועה גם 'קונפדרציית קילקני', קבעה את בסיסה בעיר עד לכיבוש אירלנד על ידי אוליבר קרומוול ב-1649.

## קישורים חיצוניים

* 
* 

קטגוריה:אירלנד: ערים
קטגוריה:לנסטר
After of My Life

"**After of My Life**" (בעברית: "**לְאַחַר הַחַיִּים שֶׁלִּי**") הוא שיר שהוקלט על ידי הפרויקט המוזיקלי שינובו. הוא יצא לאור ב-20 בספטמבר 2017, על ידי חברת התקליטים העצמאית של הפרויקט המוזיקלי, ביחד עם אלבום האולפן החמישי שלו, *[[The Enigma IV]]* (2017). את השיר כתב דני גבריאל וילגס.

לאחר יציאתו של השיר ולאור הצלחתו, הוחלט להוציא גרסה מקבילה בשם "After of Your Life".

## רקע וכתיבה
בשנת 2017, מספר שנים לאחר שהוציא שינובו ארבעה אלבומים שלא זכו להצלחה, הוחלט להוציא את אלבום האולפן החמישי, *The Enigma IV*. האלבום מאופיין בצלילי שאקוהאצ'י דומיננטיים, אך ב-"After of My Life" נעשה שימוש בצלילים אחרים במקצת. במרוצת השנים, זכה השיר להצלחה והפך למצליח ביותר של הפרויקט המוזיקלי. "After of My Life" הוא שיר מסוגת העידן החדש, הכולל שירה אמביינטית, בשילוב צלילים המאפיינים את הסוגה המוזיקלית. בשיר ישנן שתי שורות: הראשונה "ישראל הקדושה" ("Sanctus Israel") והשנייה "פדיון העינוי" ("Payment of Torture"). לאורכו של "After of My Life" ניתן לשמוע קולות דמויי מזמורים גרגוריאניים.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.2 מיליון השמעות.

## וידאו קליפ
הווידאו קליפ הלא-רשמי של השיר פורסם ב-21 באוקטובר 2017, חודש ויממה לאחר יציאתו הרשמית. הוא מורכב מעשרות סצנות אופטימיות, ביניהן סצנות של הטבע. בחלקן ניתן לראות הצעת נישואין, יוגה ושקיעות. בנוסף לקליפ שפורסם, הועלו מספר קטעי אודיו שונים שלו. ב-4 באפריל 2018, פורסמה גרסת הפלטינה של "After of Your Life", שאורכה כפול מזו של הגרסה המקורית.

נכון לאוקטובר 2022 עומד מונה הצפיות של הקליפים על למעלה מ-53 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים בספרדית
קטגוריה:שירים על ירושלים
קטגוריה:שירי העידן החדש
דטרו פופאנה

**דויד דטרו פופאנה** (בצרפתית: **David Datro Fofana**; נולד ב-22 בדצמבר 2002 באוראגהיו שבחוף השנהב) הוא כדורגלן איבוארי המשחק בעמדת החלוץ בשטרסבורג מליגת העל הצרפתית, בהשאלה מצ'לסי.

## קריירת מועדונים
פופאנה החל את הקריירה המקצוענית שלו ב-AFAD מליגת העל של חוף השנהב. ב-2 בפברואר 2021 חתם על חוזה לארבע שנים במולדה מליגת העל הנורווגית. בעונתו הראשונה במועדון ערך 18 הופעות ליגה, מבלי להבקיע שערים. בעונתו השנייה במועדון, בה זכתה מולדה באליפות נורווגיה, ערך 24 הופעות ליגה, בהן הבקיע 15 שערים.

ב-28 בדצמבר 2022 חתם פופאנה בצ'לסי מהפרמייר ליג החל מ-1 בינואר 2023.

ב-13 ביולי 2023 הושאל לאוניון ברלין מהבונדסליגה הגרמנית לעונה אחת.

ב-13 בינואר 2024 לאחר שלא חזר לצ'לסי ולא השלים את תקופת ההשאלה באוניון ברלין הושאל לברנלי.

ב-13 בספטמבר 2024 הושאל לגזטפה מליגת העל הטורקית.

ב-13 בספטמבר 2025 הושאל לפתיח קארגומרוק מליגת העל הטורקית.

ב-2 בפברואר 2026 הושאל לשטרסבורג מהליג 1.

## קריירה בינלאומית
ב-22 בספטמבר 2019 ערך פופאנה את הופעת הבכורה שלו בנבחרת חוף השנהב, בהפסד 2-0 לנבחרת ניז'ר במסגרת מוקדמות אליפות האומות האפריקאיות לשנת .

## תארים
;מולדה
* אליפות נורווגיה (1): 2022

**[[צ'לסי (כדורגל)|צ'לסי]]**
* קונפרס ליג: 2024/2025

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני מולדה
קטגוריה:כדורגלני צ'לסי
קטגוריה:כדורגלני אוניון ברלין
קטגוריה:כדורגלני ברנלי
קטגוריה:כדורגלני גזטפה
קטגוריה:כדורגלני פתיח קארגומרוק
קטגוריה:כדורגלני שטרסבורג
קטגוריה:כדורגלני נבחרת חוף השנהב
קטגוריה:ספורטאים זרים בנורווגיה
קטגוריה:ספורטאים איבוארים באנגליה
קטגוריה:איבוארים שנולדו ב-2002
יחסי אל סלוודור – יוון

**יחסי אל סלוודור–יוון** הם היחסים הדיפלומטיים בין אל סלוודור ליוון.

## סקירה כללית
שתי המדינות כוננו יחסים דיפלומטיים ב-2 ביולי 1965. היחסים הבילטרליים בין המדינות טובים מאוד, גם אם מוגבלים. יש שיתוף פעולה טוב במסגרת ארגונים בינלאומיים, בעיקר בתמיכה הדדית של מועמדות בארגונים שונים.

## נציגויות דיפלומטיות
* יוון מיוצגת באל סלוודור באמצעות שגרירותה במקסיקו סיטי, מקסיקו, ובנוסף מחזיקה קונסוליית כבוד בסן סלוודור.
* אל סלוודור מיוצגת ביוון באמצעות שגרירותה ברומא, איטליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אל סלוודור – ונצואלה

**יחסי אל סלוודור–ונצואלה** הם היחסים הבילטרליים בין אל סלוודור לוונצואלה.

## היסטוריה

אל סלוודור הייתה בין עשר המדינות של מרכז אמריקה והאיים הקריביים שחתמו על הסכם האנרגיה של קראקס ב-19 באוקטובר 2000, שבו תמכור ונצואלה נפט בתנאי תשלום מועדפים, לתקופת חסד של שנה אחת ולאחר מכן לתקופה של חמש עשרה שנים באשראי עם ריבית שנתית של 2%. בספטמבר 2012, ובשל העליות המתמשכות במחירי הדלק באל סלוודור, קיבלה המדינה את ההחלטה להגיש בקשה להצטרף לארגון Petrocaribe.

נשיא אל סלוודור, סלבדור סנאצ'ס סרן, הביע את הזדהותו עם הנשיא ניקולאס מדורו במהלך ההפגנות בוונצואלה ב-2017, ובהמשך בירך אותו על הבחירות לאספה המכוננת הלאומית. אל סלוודור הביעה את תמיכתה בבחירות לנשיאות בוונצואלה 2018, הכירה בתוצאות שבהן הוכרז ניקולאס מדורו כמנצח ונמנע בהחלטה של ארגון מדינות אמריקה, שאושרה ב-5 ביוני 2018, שבה הוכרז כי התוצאות מהבחירות לנשיאות לא ידועות.

בנובמבר 2019, ממשלת ונצואלה גירשה את הדיפלומטים של אל סלוודור בצעד הדדי לאחר שאל סלוודור גירשה דיפלומטים של ונצואלה. אל סלוודור הכירה במנהיג האופוזיציה חואן גואידו כנשיא הלגיטימי של ונצואלה, וניתקה את היחסים עם ממשלתו של הנשיא השנוי במחלוקת ניקולאס מדורו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טרבור ריינבולט

**טרבור ריינבולט** (באנגלית: **Trevor Rainbolt**; נולד ב-7 בנובמבר 1998), המוכר בכינויו **Rainbolt**, הוא גיימר אמריקאי המתמחה במשחק הרשת GeoGuessr, שבמסגרתו על השחקן לזהות את המיקום שממנו נלקחה תמונה מסוימת בעולם מתוך תצוגת הרחוב של גוגל (Google Street View). ריינבולט, שנחשב לאחד השחקנים הטובים במשחק ברחבי העולם, התפרסם לראשונה דרך הרשת החברתית טיקטוק, בה פרסם סרטונים בהם הוא מנחש את המיקום המדויק של וידאו קליפים, למשל. כמו כן, הוא פעיל ביוטיוב ובפלטפורמת הסטרימינג Twitch.

## ראשית חייו
ריינבולט נולד בטקסס וגדל בארקנסו שבארצות הברית. למד באוניברסיטת קולורדו ספרינגס, אך נשר ממנה לאחר כשנה לטובת עבודה כאסטרטג מדיה חברתית של חברה בלוס אנג'לס, המנהלת חשבונות ספורט באינסטגרם, טיקטוק וסנאפצ'ט.

על אף הידע הנרחב שלו בגאוגרפיה של העולם, הוא מעולם לא עזב את ארצות הברית, עד לנובמבר 2022, אז הודיע בציוץ בטוויטר כי מעתה יעבור להתגורר מדי חודש במדינה אחרת כל פעם, והתחיל בגרמניה.

## קריירה
ריינבולט החל לשכלל את כישוריו במשחק GeoGuessr במהלך מגפת הקורונה, כאשר שיחק בו ארבע עד חמש שעות מדי יום, למד ציוני דרך כמו שלטים וטלפונים ציבוריים וצפה בשידורים חיים של שחקנים אחרים. לדבריו, בשלב מסוים הוא שיחק עד ל-12 שעות ביום, ואפילו חלומותיו הופיעו בתוך תצוגת ה-Streetview של גוגל.

ריינבולט מפרסם את תכניו בחשבון הטיקטוק שלו, בין היתר. בנוסף, מדי יום שבת הוא מארח שידורים חיים של טורנירי GeoGuessr מקצועניים ב-Twitch, בהם השחקנים המובילים בעולם מתחרים ביניהם על פרס כספי, בסבבים של בין 2 ל-4 שחקנים. קטעים מהטורנירים, לצד טיפים נוספים למשחק GeoGuessr, ריינבולט מפרסם בערוץ היוטיוב הראשי שלו. בנוסף, בערוץ השני שלו, "RAINBOLT TWO", הוא מפרסם סרטונים הקשורים ל-GeoGuessr מדי יום.

סרטוניו של ריינבולט הפכו ויראליים במיוחד לאחר שאתגר את עצמו על ידי הוספת מגבלות: עליו לנחש את המיקום שבתמונת ה-Street View לאחר צפייה בה למשך עשירית שנייה בלבד, כאשר חצי ממנה מטושטש, או עם שתי תמונות בו זמנית, תמונות הפוכות, תמונות בשחור-לבן, או תמונות מעוותות ברמת הפיקסל. בחלק מהסרטונים הוא מנסה לזהות את המיקום כאשר עיניו מכוסות ואדם אחר מתאר לו את הנראה בתמונה. הוא אף הצליח לזהות מדינות רק על סמך צפייה באדמה.

## קישורים חיצוניים
* 

## הערות שוליים

קטגוריה:אמריקאים ילידי טקסס
קטגוריה:טיקטוקרים אמריקאים
קטגוריה:יוטיוברים אמריקאים
קטגוריה:אמריקאים שנולדו ב-1998
צ'ו גיו-סונג

**צ'ו גיו-סונג** (בקוריאנית: **조규성**; נולד ב-25 בינואר 1998 באנסאן שבקוריאה הדרומית) הוא כדורגלן דרום קוריאני המשחק בעמדת החלוץ בקבוצת מיידטלנד מליגת העל הדנית ובנבחרת קוריאה הדרומית.

## קריירת מועדונים
צ'ו החל את הקריירה המקצוענית שלו באניאנג מליגת המשנה הדרום קוריאנית. הוא ערך 33 הופעות ליגה במדי המועדון, בהן הבקיע 14 שערים.

ב-29 בינואר 2020 חתם צ'ו בג'ונבוק יונדאי מוטורס מליגת הכדורגל של קוריאה הדרומית.

ב-8 במרץ 2021 הושאל צ'ו לגימצ'ון סנגמו, במדיה ערך 48 הופעות ליגה והבקיע 21 שערים במסגרת ליגת הכדורגל של קוריאה הדרומית וליגת המשנה הדרום קוריאנית.

ב-11 ביולי 2023 חתם לחמש שנים במיידטלנד הדנית.

## קריירה בינלאומית
ב-7 בספטמבר 2021 ערך צ'ו את הופעת הבכורה שלו בנבחרת קוריאה הדרומית, בניצחון 0–1 על נבחרת לבנון במסגרת מוקדמות מונדיאל 2022. ב-15 בינואר 2022 הבקיע את שער הבכורה שלו בנבחרת, בניצחון 1–5 על נבחרת איסלנד במשחק ידידות.

נכלל בסגל נבחרת קוריאה הדרומית לטורניר מונדיאל 2022. ב-28 בנובמבר 2022 הבקיע צמד שערים בהפסד 2–3 לנבחרת גאנה במסגרת שלב הבתים של הטורניר.

נכלל בסגל נבחרת קוריאה הדרומית לטורניר גביע אסיה 2023.

## קישורים חיצוניים

* 

## הערות שוליים

קטגוריה:כדורגלנים דרום קוריאנים
קטגוריה:חלוצי כדורגל דרום קוריאנים
קטגוריה:כדורגלני צונבוק יונדאי מוטורס
קטגוריה:כדורגלני מיטיולן
קטגוריה:כדורגלני נבחרת קוריאה הדרומית
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:דרום קוריאנים שנולדו ב-1998
שארנה סול

**שארנה סול** (בבולגרית: **Шарена Cол**) היא תערובת תבלינים מעשבי תיבול מיובשים הפופולרית בבולגריה.

התערובת מורכבת ממלח, חילבה, פלפל שחור, פפריקה מתוקה או חריפה, כמון, זרעי דלעת, טימין, קמח תירס, פלפל קאיין ולעיתים גם פירורי לחם טחונים.

מלבד שמו המקורי, התבלין נקרא ברוסית מלח בולגרי (болгарская соль).

## קישורים חיצוניים

* מתכון להכנת שארנה סול, באתר Edimdoma

## הערות שוליים

קטגוריה:המטבח הבולגרי
קטגוריה:תערובת תבלינים
אנתוני דה לה טורה

**אנתוני דה לה טורה** (באנגלית: **Anthony De La Torre** נולד ב-24 בנובמבר,  1993)  הוא שחקן, זמר, פזמונאי וגיטריסט אמריקאי, הידוע בתפקידיו כג'ק ספארו הצעיר בסרט "שודדי הקאריביים: נקמתו של סלאזר" ומתפקידו בסרט אדוני הכאוס.

## ביוגרפיה
דה לה טורה נולד בבאולינג גרין, אוהיו, להורים קובנים. אמו, אסתר גרסיה, היא מורה לספרדית בתיכון באולינג גרין, ולה חברה לניקיון. הוריו התגרשו זמן קצר לאחר לידתו. יש לו אח אחד גדול, ניקולה, ואחות גדולה אחת, אנג'ליקה. דה לה טורה למד בבית הספר היסודי והחטיבת ביניים סנט אלוסיוס בבאולינג גרין, לפני שנרשם ללימודים מקוונים דרך האקדמיה הווירטואלית של אוהיו .

כנער, דה לה טורה הופיע כחקיין ג'סטין ביבר, עבורו היה מרוויח בין 300 ל-600 דולר לשעה, וכן עבד בעסקי הניקיון של אמו. בשנת 2012, הוא עבר לנאשוויל, טנסי, כדי לעבוד על פרויקט מוזיקלי עם כותב השירים והמפיק דזמונד צ'יילד.  בשנה שלאחר מכן, הוא עבר ללוס אנג'לס, קליפורניה.

## קריירה
דה לה טורה החל את קריירת המשחק שלו בתפקיד קולי בסרט *[[רוץ, דייגו, רוץ!|רוץ, דייגו רוץ!]]* בתור ווילי הברווז השורק. הוא גם הופיע בפרסומת לקטשופ דל מונטה . היה לו תפקיד חוזר בשני פרקים של *[[100 דברים להספיק לפני התיכון|100 דברים לעשות לפני התיכון]]* של ניקלודיאון, כשגילם שחקן לטיני בשם אנתוני דל ריי. 

דה לה טורה כיכב בתור ג'ק ספארו הצעיר בסרט הפנטזיה שובר הקופות משנת 2017 *[[שודדי הקאריביים: נקמתו של סלזאר|"שודדי הקאריביים: מתים מספרים אין סיפורים"]]*, בבימויו של יואכים רונינג ואספן סנדברג. הופעתו כדמות מוזגה עם הופעתו של ג'וני דפ באמצעות Computer-generated Imagery.  ביולי 2017, הוא החליף את טובי ראנד בתור הסולן של "The Fell", להקת רוק המורכבת ממייק קרומפס, רנדי קוק ובילי שיהאן. 

בשנת 2018 שיחק במותחן "אדוני הכאוס" בבימויו ג'ונאס אקרלונד, לצד רורי קאלקין, אמורי כהן וג'ק קילמר. דה לה טורה הופיע בקליפ לסרט "ManUNkind" על מטאליקה.  הסרט הוקרן בבכורה בפסטיבל סאנדנס 2018 . דה לה טורה אמור לככב בתפקיד הראשי בסרט האימה בתקציב נמוך ג'וני גרוסום, בבימויו של גרג למברסון.  

## חיים אישיים
מאז אוגוסט 2015, דה לה טורה נמצא במערכת יחסים עם לאנה קונדור.  הם התארסו ב-28 בינואר 2022. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:אמריקאים ממוצא קובני
קטגוריה:שחקני קולנוע וטלוויזיה אמריקאים
קטגוריה:פזמונאים אמריקאים
קטגוריה:זמרים אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1993
ליוטניצה

**ליוטניצה** (בבולגרית: **лютеница**) הוא ממרח בולגרי אדום מתוק או חריף הנפוץ במדינות חבל הבלקן.

הממרח מורכב מעגבניות, פלפלים, חצילים, גזר, שום, מלח, סוכר ושמן, שאותם מערבבים יחדיו ומבשלים.

נהוג להגיש את הממרח כשהוא חם או קר כמתאבן או כליווי למנה עיקרית.

## ראו גם
* אג'יקה
* מטבוחה
* זקוסקה
* צ'אטני

## קישורים חיצוניים

* 

## הערות שוליים

קטגוריה:המטבח הבולגרי
קטגוריה:סלטים
קטגוריה:ממרחים
קטגוריה:מאכלי חצילים
גביע הפדרציה 2019

**[[גביע הפדרציה]] 2019** היא התחרות ה-57 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בפברואר 2019 והגמר נערך בנובמבר 2019.

## מתכונת התחרות
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2020.

## מהלך התחרות

### משחק הגמר

### העברות לקראת שנת 2019
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':
* ,  ו נותרו בבית עולמי א'
*  עלתה לבית העולמי א'
*  ירדה לבית העולמי ב'

## ישראל בתחרות
בנבחרת  השתתפו שחר בירן, דריה שוורצמן, לינה גלושקו ומאיה טהן. הנבחרת שיחקה בבית ב' של אזור אירופה/אפריקה ב'. כל המשחקים של אזור אירופה/אפריקה ב' נערכו בלוקסמבורג. הנבחרת סיימה את הבית במקום השני. כתוצאה מכך הנבחרת נותרה באזור אירופה/אפריקה ב'.

## קישורים חיצוניים

* נתוני משחק הגמר

קטגוריה:תחרויות טניס ב-2019
קטגוריה:גביע הפדרציה
קטגוריה:תחרויות גביע הפדרציה בגרמניה
קטגוריה:תחרויות גביע הפדרציה בצרפת
קטגוריה:תחרויות טניס באוסטרליה
קטגוריה:תחרויות טניס בצ'כיה
יחסי אוסטרליה–בוטסואנה

**יחסי אוסטרליה–בוטסואנה** הם יחסי החוץ בין אוסטרליה ובוטסואנה. שתי המדינות הן חברות בחבר העמים הבריטי.

## סקירה כללית
היחסים הדיפלומטיים בין המדינות כוננו בשנת 1973. חברות אוסטרליות מנצלות את סיכויי הצמיחה בבוצואנה. לפחות 10 חברות כרייה אוסטרליות פועלות שם, והמסחר בסחורות ושירותים הוערך ב-59 מיליון דולר בשנת 2020, בעיקר של מכונות וציוד.

## נציגויות דיפלומטיות
* בוטסואנה מחזיקה באוסטרליה נציבות עליונה בקנברה וקונסוליה בקנדאל.
* אוסטרליה מיוצגת בבוטסואנה באמצעות הנציבות העליונה שלה בפרטוריה, דרום אפריקה, ובנוסף מחזיקה קונסוליית כבוד בגאבורונה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ג'ק הייבן

**ג'ק הייבן** (באנגלית: **Jack Haven**, נולד/ה ב-10 באוגוסט 1994 בשם **בריג'ט לנדי-פיין**, באנגלית: **Brigette Lundy-Paine**) הוא/היא אישיות אמריקאית העוסקת במשחק. מוכר/ת בזכות תפקידו/ה בתור קייסי גרדנר בסדרה "לא טיפוסי" של נטפליקס, ובתור בילי לוגן, בתו של טד לוגן, בסרט המדע הבדיוני הקומי "ביל וטד שורפים ת'זמן".

## ביוגרפיה
ג'ק הייבן נולד/ה בשם בריג'ט לנדי-פיין ב-10 באוגוסט 1994, בדאלאס שבטקסס, ללורה לנדי ורוברט פיין, שניהם שחקנים ובמאים, ויש לו/ה אח צעיר. בגיל שנתיים עבר/ה עם משפחתו/ה לעיר אלמידה שבקליפורניה, שם סיים/ה את לימודיו/ה בבית הספר התיכון "אנסינל" 2012, והיה/הייתה בקבוצת עידוד. לאחר מכן למד/ה הייבן באוניברסיטת ניו יורק וסיים/ה את לימודיו/ה ב-2015.

ב-8 בנובמבר 2019 יצא/ה הייבן מהארון כא-בינארי והצהיר/ה כי הוא/היא משתמש/ת בכינוי הגוף they/them. היא/הוא עסק/ה באקטיביזם, והשתתף בין היתר בתנועת המחאה Black Lives Matter. ב-21 בינואר 2025 חשף/ה הייבן את שמו/שמה החדש שבו החל/ה להשתמש באופן פרטי שנתיים לפני כן.

## קריירה
בתחום המשחק, הייבן ידוע/ה בעיקר עבור גילום דמותה של קייסי גרדנר בסדרת הטלוויזיה "לא טיפוסי". כמו כן, הייבן ייסד/ה את להקת Subtle Pride, וכן מגזין בשם "Waif Magazine" המתמקד באומנות.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:א-בינארים
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1994
ניק דודאני

**ניק דודאני** (באנגלית: **Nik Dodani**; נולד ב-19 בדצמבר 1993) הוא שחקן, תסריטאי וקומיקאי אמריקאי הידוע בתפקידיו כזאהיד בסדרת הדרמה הקומית של נטפליקס, "לא טיפוסי", וכפט פאטל בעונה ה-11 של סדרת הקומדיה הפופולרית של רשת CBS, "מרפי בראון".

כמו כן, דודאני כיכב במותחן "אסקייפ רום" משנת 2019, ובסרט "אוון הנסן היקר" משנת 2021, עיבוד קולנועי למחזמר בעל אותו שם. הופעתו הראשונה בבברודוויי הייתה בנובמבר 2021, בתפקיד אוגי במחזמר "מלצרית".

## קריירה
### משחק
בנוסף להופעותיו בסדרות "לא טיפוסי" ו"מרפי בראון", לאורך הקריירה דודאני השתתף בסדרות "סוחבות"  של נטפליקס, ב"אנג'י טרייבקה"  של TBS, ב"אידיוט סיטר"  של קומדי סנטרל, ב-"Kevin from Work"  של Freeform וב-"The Player" של NBC. כמו כן, הוא הופיע בסרט "אלכס סטריינג'לב"  של נטפליקס, שהופק על ידי בן סטילר, בסרטו העצמאי של ג'ושוע לאונרד, "Dark Was the Night" , ובמותחן "אסקייפ רום" של סוני.

בפברואר 2020, דודאני הצטרף לצוות השחקנים בסרטה של האנה מרקס, "Mark, Mary & Some Other People" . באוגוסט 2020, הוא הצטרף לעיבוד הקולנועי של המחזמר הקולנועי "אוון הנסן היקר", בתפקיד ג'ארד, ששמו הפך ל"ג'ארד קלוואני" כדי לציין את הליהוק של דודאני. במרץ 2022, הוכרז כי הוא יככב בסרט קומדיה בשם "The Parenting"  שיופק על ידי New Line Cinema, לצד ברנדון פלין, ליסה קודרו ובריאן קוקס.

### סטנד-אפ
הופעת הסטנד-אפ הראשונה של דודאני בתוכנית לילה הייתה בתוכנית "לייט שואו עם סטיבן קולבר", ב-28 בספטמבר 2018.

### כתסריטאי ומפיק
באוקטובר 2018 הוכרז כי דודאני יכתוב את התסריט לעיבוד הקולנועי לרומן "Blue Boy" מאת ראקש סטיאל . במרץ 2022 השיק דודאני את מיזם היצירה וההפקה שלו, Cosmic Pomegranate, יחד עם שותפו ג'ואי לונג.

ב-2019, דודאני ייסד את הסלון "The Salon along with Bash Naran and Vinny Chhibber". זהו פורום ליוצרים מדרום אסיה בתחום של אמנויות יצירתיות מערביות. בריאיון לעיתון "The Hindu" ב-2021, אמר דודאני, "החזון שלנו הוא לעזור לדור הבא של הכישרון בדרום אסיה".

### פעילות פוליטית
דודאני היה פעיל בארגון הקהילה הדרום-אסייתית בתמיכה בקמפיין הנשיאותי של ג'ו ביידן בבחירות 2020 ובתמיכה בקמלה האריס. כמו כן, הוא לקח חלק פעיל בשיתוף אנשי בידור בקמפיין של ביידן וכן בתנועת המחאה Black Lives Matter.

במהלך הבחירות לנשיאות ארצות הברית בשנת 2016, דודאני עבד כמפיק עבור קבוצת האינטרס MoveOn , ובמסגרת התפקיד ארגן סיבוב הופעות קומי-פוליטי בשם "Laughter Trumps Hate". בנוסף, הוא עבד בעבר כיועץ תקשורת ב-RALLY, קבוצת שדלנות מהוליווד, וכמעצב גרפי ואחראי על קבוצת הסטודנטים בקמפיין של אליזבת וורן לסנאט ב-2012.

## חיים אישיים
דודאני הוא ממוצא הודי. הוא הומוסקסואל. למד בבית הספר העצמאי "בייסיס סקוטסדייל" , שם סיים את לימודיו ב-2011, ובהמשך למד פוליטיקה באוקסידנטל קולג'  שבלוס אנג'לס.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:תסריטאים אמריקאים
קטגוריה:אמריקאים ממוצא הודי
קטגוריה:בוגרי מכללת אוקסידנטל
קטגוריה:אמריקאים שנולדו ב-1993
אלן אלטינוגלו

**אלן אלטינוגלו** (בצרפתית: **Alain Altinoglu**; נולד ב-9 באוקטובר 1975) הוא מנצח צרפתי ממוצא ארמני.

## ביוגרפיה
אלטינוגלו, שנולד בפריז, למשפחה ארמנית שמקורה באיסטנבול, למד מוזיקה בקונסרבטואר של פריז. לאחר שסיים את לימודיו בקונסרבטוריון, הצטרף לסגל בית הספר והיה למנהל כיתת הניצוח שם ב-2014.

אלן אלטינוגלו הוא אחד המנצחים הראשונים שניצחו על הפקה המורכבת כולה או חלקית ממוזיקה אלקטרונית. בשנת 2006 הוא ניצח על התזמורת הסימפונית של מונטפלייה שהופיעה עם מפיק הטכנו הנודע ג'ף מילס. הופעה זו נחשבת להופעה יוצאת דופן, שבה משולבים מוזיקה קלאסית ומוזיקה אלקטרונית מודרנית בביצוע תזמורתי קצבי.

אלטינוגלו הופיע לראשונה כמנצח אורח בתיאטרון לה מונה שבבריסל בשנת 2011, וניצח על הפקה של סנדריון של ז'יל מאסנה. בספטמבר 2015, תיאטרון לה מונה הכריז על מינויו של אלטינוגלו למנהל המוזיקלי הבא שלו, החל מינואר 2016. בדצמבר 2019, תיאטרון לה מונה הודיע על הארכת החוזה של אלטינוגלו עד 2025.

באוגוסט 2019, אלטינוגלו ניצח לראשונה על תזמורת הרדיו של פרנקפורט. בדצמבר 2019, התזמורת הודיעה על מינויו של אלטינוגלו למנצח הראשי הבא שלה, החל בעונת 2021–2022, עם חוזה ראשוני של 3 עונות.

### חיים אישיים
אלטינוגלו נשוי לזמרת המצו סופרן נורה גוביש.

## קישורים חיצוניים

* 

קטגוריה:מנצחים צרפתים
קטגוריה:מנצחי אופרה
קטגוריה:צרפתים שנולדו ב-1975
מצעד סוף השנה של בילבורד הוט 100 לשנת 2022

[ממוזער|250px|שירה של הזמרת-יוצרת האמריקאית [טיילור סוויפט, "All Too Well (Taylor's Version)", הגיע למקום ה-76 – השיר הארוך ביותר שדורג אי-פעם במצעד סוף השנה של בילבורד הוט 100]]
[ממוזער|250px|"[Heat Waves" של הלהקה הבריטית גלאס אנימלס הוא שיר השנה של מגזין הבילבורד]]
[ממוזער|250px|לזמר הקנדי [ג'סטין ביבר יש שני שירים שדורגו בין עשרת השירים הפותחים של המצעד: "Stay" במקום השלישי ו-"Ghost" במקום השמיני]]
[ממוזער|250px|על-אף ששירה של [קייט בוש, "Running Up That Hill (A Deal with God)", יצא בשנת 1985, הוא דורג במקום ה-23 במצעד. הוא התפרסם בזכות השמעתו בעונה הרביעית של הסדרה "דברים מוזרים"]]
**מצעד סוף השנה של בילבורד הוט 100 לשנת 2022** הוא רשימת השירים לסיכום שנת 2022 של הבילבורד הוט 100, שפורסמה ב-1 בדצמבר 2022. דירוג המצעד מבוסס על נתוני השמעות ברדיו ועל נתוני מכירות שנאספו לאורך שנה. כמו כן, הוא מחושב לפי נתוני המכירות שנאספו מה-20 בנובמבר 2021 עד 12 בנובמבר 2022.

## רשימת סוף השנה

## הערות שוליים

קטגוריה:מצעדי הבילבורד
קטגוריה:מצעדי מוזיקה מ-2022
אגם פריי

**אגם פּריי** (באנגלית: **Pray Lake**) הוא אגם הממוקם בשטח הפארק הלאומי גליישר, במדינת מונטנה בארצות הברית.

האגם ממוקם 91 מטרים צפון-מזרחית מאגם טו מדיסן.

אגם פּריי נמוך ב־0.3 מטרים מאגם טו מדיסון, ונחל קצר מקשר את שני האגמים זה לזה.

אורכו המרבי של אגם פּריי 210 מטרים, רוחבו המרבי של אגם פריי 150 מטרים.

אגם פּריי מצוי בגובה של 1,574 מטרים מעל פני הים.

## קישורים חיצוניים
* מפת אזור אגם פריי
* אגם פריי באתר naturalatlas
* אגם פריי באתר mindat
* תצלום לוויין ומפה טופוגרפית של אזור אגם פריי
* אגם פריי באתר thousandwonders
* אגם פריי באתר landscapephotographymagazine
* מזג אוויר נוכחי עדכני באגם פריי
** תחזית מזג אוויר עדכנית ארוכת טווח עבור אגם פריי
* אגם פריי באתר hikinginglacier
* אגם פריי באתר "מסלולי טיול באריזונה" (hikearizona)
* 

## הערות שוליים

פריי
פריי
ראקיה

ממוזער|250px|הכנת ראקיה בשיטה מסורתית בבולגריה
**ראקיה** (בבולגרית: **Pакия**; באלבנית: **Rakia**; במקדונית: **Pакија**) הוא משקה אלכוהולי מסורתי הנפוץ בבולגריה ובמדינות חבל הבלקן.

המשקה עשוי מאלכוהול מזוקק העשוי מענבים ושזיפים, אך ניתן להכינו גם ממשמשים, אגסים, אפרסקים, תפוחים, תאנים, דובדבנים, פטל ואוסנה.

אחוז האלכוהול במשקה נע בין 40 אחוזים בייצור מסחרי ל-50 אחוזים בייצור ביתי.

ברוב המקרים, המשקה חסר צבע ולעיתים נוטים להוסיף עשבי תיבול, אניס, אגוזי מלך או דבש שעלולים לשנות מעט את צבעו.

נהוג להגיש את המשקה יחד עם מתאבנים וסלטים, אך גם בארוחה העיקרית.

## ראו גם
* אוזו
* ערק
* סליבוביץ'

## קישורים חיצוניים

* 
* ראקיה סרבית ובולגרית: מה זה ואיך לשתות, באתר אוכל בריא
* 
* 

## הערות שוליים

קטגוריה:המטבח הבולגרי
קטגוריה:משקאות
קטגוריה:משקאות אלכוהוליים
Selena Gomez: My Mind & Me

**Selena Gomez: My Mind & Me** (בעברית: "**סלינה גומז: המוח שלי ואני**") הוא סרט תיעודי אמריקאי משנת 2022 העוקב אחר הזמרת והשחקנית סלינה גומז במהלך שש שנים בקריירה שלה. הסרט מתעד את מאבקיה בתהילה ואת מצבה הפיזי והנפשי בעקבות האבחנה שלה עם זאבת והפרעה דו-קוטבית. הוא בוים על ידי אלק קשישיאן, בהפקת Lighthouse Media & Management וסרטי אינטרסקופ, והועלה לאפל TV פלוס ובתי קולנוע נבחרים ב-4 בנובמבר 2022.

בערב הבכורה של AFI Fest שאירע ב-2 בנובמבר 2022, Selena Gomez: My Mind & Me, זכה לביקורות חיוביות. הוא זכה לשבחים רבים בשל התייחסותו לבריאות הנפש, כמו גם לבריאות הפיזית. בליווי יציאת הסרט, "My Mind & Me", שיר של גומז המופיע בקרדיטים הסופיים, הופץ כסינגל.

## רקע
הסרט התיעודי עוקב אחר גומז במסע בן שש שנים החל מסביבות 2015, לאחר שקשישיאן ביים עבורה את הקליפ של "Hands to Myself". קשישיאן אמר: "לא היה לי עניין לעשות דוקו-פופ מסורתי. רציתי להראות משהו יותר אותנטי וגם סלינה רצתה. יש לה רגישות שכבשה אותי... לא היה לי מושג אז שזה יהפוך לסרט תיעודי שצולם במשך שש שנים".

בספטמבר 2025 גומז דיברה בראיון ל-Allure על הסרט והודתה שהיא מתקשה לצפות בסרט כיום, שכן הוא מתאר תקופה קשה בחייה, אך רואה בו "קפסולת זמן" שיכולה לעזור לאחרים המתמודדים עם מצבים דומים.

## פרסים ומועמדויות

## קישורים חיצוניים

## הערות שוליים

קטגוריה:סרטי 2022
קטגוריה:סלינה גומז
קטגוריה:סרטים תיעודיים אמריקאיים
קטגוריה:אפל TV פלוס: סרטים
קטגוריה:סרטים תיעודיים על זמרות
צ'אצ'ה

**צ'אצ'ה** (בגאורגית: **ჭაჭა**) הוא משקה אלכוהולי מסורתי הנפוץ בגאורגיה ובאזור הקווקז.

המשקה עשוי מאלכוהול מזוקק העשוי מים, סוכר, שאריות של ענבי בוסר שנשארו מהכנת יין, ניתן להכינו גם עם תאנים, קלמנטינות, תפוזים, תות או טרגון.

אחוז האלכוהול במשקה נע בין 50 אחוזים בייצור מסחרי ל-85 אחוזים בייצור ביתי.

מלבד שמו המוכר, למשקה שמות נוספים וודקה יין, וודקה ענבים או וודקה גאורגית.

## קישורים חיצוניים

* את הצ'צ'ה הגאורגית כבר טעמתם?, באתר גאורגיה למטייל
* 
* על יין ומסורת בגאורגיה, באתר GoTravel
* גראפה (Grappa) או צ'צ'ה (Chacha) - הכנת תסיסה, באתר יוטיוב

## הערות שוליים

קטגוריה:המטבח הגאורגי
קטגוריה:משקאות
קטגוריה:משקאות אלכוהוליים
טפרוכרונולוגיה

**טפרוכרונולוגיה** היא טכניקה גיאוכרונולוגית המשתמשת בשכבות נפרדות של טפרה - אפר וולקני מהתפרצות בודדת - כדי ליצור מסגרת כרונולוגית שבה ניתן למקם תיעוד פליאו-סביבתי או ארכאולוגי. אירוע מבוסס שכזה מספק "**אופק טפרה**".

הנחת היסוד של הטכניקה היא שכל אירוע געשי מייצר אפר בעל "טביעת אצבע" כימית ייחודית המאפשרת לזהות את המשקע על פני האזור המושפע מנשורת. לפיכך, לאחר שהאירוע הוולקני תוארך באופן עצמאי, אופק הטפרה ישמש כסמן זמן.

להגדרת טביעת האצבע הגאוכימית נעשית בשיטות כדוגמת מיקרופרוב אלקטרונים (electron microprobe; EMP) וספקטרומטר מסה בשילוב לייזר-אבלציה.

## קישורים חיצוניים

* Tephra and Tephrochronology, אוניברסיטת אדינבורו
* Antarctic Research Group
* TEPHROCHRONOLOGY AND HIGH-PRECISION ANALYSIS
* TephraBase
* 

קטגוריה:גאוכרונולוגיה
דניאל בן יהודה

**דניאל בן יהודה דיין** היה משורר יהודי, שחי ברומא באמצע המאה הארבע עשרה לספירה. הוא היה סבו של דניאל בן שמואל הרופא, שהיה רב בטיבולי.

לדעת שמואל דוד לוצאטו (שד"ל), על פי עדויות מעתיקים בכתבי יד, דניאל בן יהודה הוא מחבר הפזמון הידוע "יגדל אלוהים חי" המונה את י"ג עיקרי האמונה שקבע הרמב"ם. אף שיש שחלקו על זיהויו של שד"ל, ככלל דעתו התקבלה על דעת החוקרים. פזמון זה זכה לתפוצה רבה ונקלט במנהגי התפילה: הוא מופיע בפתיחת תפילת שחרית במנהג האשכנזים, ומושר על ידי הספרדים במוצאי שבתות וחגים, ובהקשרים נוספים. מאידך גיסא, האר"י התנגד לאמירתו.

שלושה חיבורים קצרים משלו נתגלו ונדפסו: ביאור עניין השעיר לעזאזל ופרה אדומה, ביאור לתפילת הקדושה, וקטע קצר על בריאת השמש והירח.

## קישורים חיצוניים
* 
## הערות שוליים

קטגוריה:משוררים יהודים איטלקים
קטגוריה:משוררים יהודים בימי הביניים
קטגוריה:רומא: רבנים
קטגוריה:יהודי איטליה במאה ה-14
פאולינה גאמוס

**פאולינה גאמוס** (בספרדית: **Paulina Gamus**; 11 בינואר 1937 – 11 ביולי 2025) הייתה
פרשנית פוליטית יהודייה מוונצואלה, חברה באספה הלאומית של ונצואלה ועורכת דין. הייתה בוגרת האוניברסיטה המרכזית של ונצואלה.

## קריירה
פאולינה גאמוס נולדה בקראקס למשפחה יהודית. הוריה הגיעו לוונצואלה בשנת 1929, מחאלב (אביה) ומסלוניקי (אמה). גדלה במשפחה בת חמישה ילדים.

היא מונתה לסגנית המנהלת של מפלגת הפעולה הדמוקרטית  ב-1984, לשרת המדינה לתרבות, לנשיאת המועצה הלאומית לתרבות (קונאק) בין 1986 ל-1989 ולסנאטורית ממדינת קוחדס.

גאמוס הייתה היהודייה היחידה בוונצואלה שהייתה חברה באספה הלאומית. היא כיהנה בה בשנים 1993–1998.

ביולי 2018 היא פרסמה את זיכרונותיה, בספר בשם "Permítanme Contarles" ("הרשו לי לספר לכם") (הוצאת Dahbar, 20183) בו היא מספרת על כניסתה לפוליטיקה של ונצואלה בגיל 31, ועד לעזיבתה לאחר מכן, בגיל 68.

## חיים אישיים
היא הייתה דודתה של השגרירה לשעבר של ונצואלה בארגנטינה, אליסה טרוטה גאמוס .

## קישורים חיצוניים

## הערות שוליים

קטגוריה:פוליטיקאיות ונצואליות
קטגוריה:פרשנים פוליטיים
קטגוריה:יהודים ונצואלים
קטגוריה:ילידות 1937
קטגוריה:ונצואלים שנפטרו ב-2025
גביע בילי ג'ין קינג 2020/2021

**[[גביע בילי ג'ין קינג]] 2020/2021** היא התחרות ה-58 לנבחרות טניס נשים. היא אורגנה על ידי פדרציית הטניס הבינלאומית.

לקראת תחילת עונת 2020 של התחרות הוחלט לשנות את שמה ל"גביע בילי ג'ין קינג" לכבוד טניסאית העבר בילי ג'ין קינג. כמו כן הוחלט שנבחרות החזקות ישחקו משחקי הגמר בהשתתפות 12 נבחרות. כל מפגש יכלול 2 מפגשי יחידות ומשחק זוגות.

בגלל מגפת הקורונה משחקי הגמר נדחו לנובמבר 2021 ונערכו ב-O<sub>2</sub> ארנה שבפראג.

עקב החלטת הסוכנות העולמית נגד סמים בספורט ואישור של בית הדין לבוררות בספורט, נבחרת רוסיה לא יכלה לייצג את המדינה והיא הציגה פדרציית הטניס של רוסיה.

## משחקי הגמר
כל המשחקים נערכו בפראג במהלך נובמבר 2021. במשחקים השתתפו 12 נבחרות:

- משתתפי משחק הגמר של גביע הפדרציה 2019

- הנבחרת המערכת

- בעלת "ויילד קארד"

- 8 מנצחות של "סבב הכשרה" (qualifying round) שנערך בפברואר 2020.

הנבחרות חולקו ל-4 בתים, מנצחת כל הית העפילה לחצי הגמר:

* בית א' - **[[פדרציית הטניס של רוסיה]]**, , 
* בית ב' - ***', , 
* בית ג' - ***', , 
* בית ד' - ****, , 
### שלב הנוקאוט

### משחק הגמר

## ישראל בתחרות
בנבחרת  השתתפו ולדה קאטיץ', שלי ברזניאק, לינה גלושקו ניקול חירין, ושביט קימחי. הנבחרת שיחקה בבית ב' של אזור אירופה/אפריקה ב'. כל המשחקים של אזור אירופה/אפריקה ב' נערכו בהלסינקי. הנבחרת סיימה את הבית במקום השלישי. כתוצאה מכך הנבחרת נותרה באזור אירופה/אפריקה ב'.

## קישורים חיצוניים

* משחקי הגמר
* משחקי סבב הכשרה

קטגוריה:תחרויות טניס ב-2021
קטגוריה:גביע הפדרציה
קטגוריה:תחרויות טניס בצ'כיה
קטגוריה:אירועי ספורט שהושפעו ממגפת הקורונה
קשת בענן מונוכרומטית

[שמאל|ממוזער| תמונה לא משופרת של קשת בענן מונוכרומטית, שצולמה ליד [מיניאפוליס, מינסוטה, ארצות הברית ביולי 1980.]]
[ממוזער| קשת בענן מונוכרומטית כפולה שצולמה בחוף [סידר פוינט בסנדאסקי , אוהיו, 29 באוגוסט 2022.]]
**קשת בענן מונוכרומטית** או **קשת בענן אדומה** (באנגלית: **Monochrome Rainbow** או **Red Rainbow**) היא תופעה אופטית ומטאורולוגית נדירה של הקשת הרב-צבעונית. אף על פי שתהליך היווצרותו זהה לזה של קשת רגילה (כלומר השתקפות/שבירה של אור בטיפות מים), קשת בענן מונוכרומטית דורשת שהשמש תהיה בזמן זריחת או שקיעת השמש. הזווית הנמוכה של השמש גורמת לאור לעבור מרחק ארוך יותר דרך האטמוספירה, מה שגורם לאורכי גל קצרים יותר של אור, כגון כחול, ירוק וצהוב, להתפזר ולהשאיר בעיקר אדום.

## לקריאה נוספת

* 
* 


## קישורים חיצוניים

## הערות שוליים

קטגוריה:קשת בענן
קטגוריה:תופעות אופטיות אטמוספיריות
חידוש נדרים

[250px|ממוזער|שמאל|חידוש נדרים בטקס [הבונים החופשיים|מסוני]]
**חידוש נדרים** הוא טקס שבו זוג נשוי מחדש או מאשר מחדש את נדרי הנישואים.

## סקירה כללית
זוגות המבקשים לחדש את ברית הנישואין, גם אחרי עשרות שנים של חיים משותפים, עושים זאת מסיבות שונות. חלקם כאלה שבשעתו לא יכלו לקיים טקס חתונה הולם בגלל הנסיבות (ניצולי שואה, עולים חדשים או ותיקים או קיבוצניקים). אחרים רוצים לציין את שמחת האיחוד ביניהם בנוכחות ילדיהם, נכדיהם ואפילו ניניהם. סיבה נוספת ולא פחות חשובה לקיום חידוש ברית הנישואין היא לעיתים חיזוק ברית האהבה ורענון המובן מאליו

חלק מהסיבות שזוגות מקיימים חידוש נדרים כולל, בין היתר את, סיום תקופה קשה במערכת היחסים שלהם, חגיגת יום נישואים משמעותי, או עריכת טקס דתי.

הטקסים היו פופולריים באיטליה במשך עשרות שנים, והם קיימים בארצות הברית לפחות מאז שנות ה-50 של המאה ה-20. ניתן לראות, לעיתים קרובות, כי לטקסי חידוש נדרים יש את המאפיינים של ה"חתונה המפוארת" המערבית.

משרדי הרישום בבריטניה מציעים גם טקסים, הנערכים על ידי רשמים ללא מעמד חוקי, לחידוש נדרים. האגודה ההומניסטית הבריטית דיווחה שלעיתים קרובות טקסים אלו פופולריים בקרב זוגות שלא ערכו את הטקס הלא-דתי ההומניסטי.

בשנת 2007, העיר האמריקאית פיטסבורג בפנסילבניה, תכננה טקס חידוש נדרים לאלף זוגות כחלק מחגיגת יום השנה ה-250 לעיר. בשנת 2009 ערכה אוניברסיטת מיאמי  טקס חידוש נדרים ל-1,087 זוגות נשואים שסיימו את האוניברסיטה. בשנת 2016 ערכה אוניברסיטת מערב מישיגן  טקס חידוש נדרים ל-1,201 זוגות נשואים.

## בנצרות
רוב הטקסים מתקיימים בכנסיות ונתפסים כדרך לזוג נשוי לחדש את מחויבותם זה לזה ולהוכיח שהנדרים שנדרו עדיין נחשבים לקדושים; רוב הכנסיות (הלותרניות, הקתוליות, המתודיסטיות והאנגליקניות) מציעות שירותים לחידוש נדרים.

בבריטניה, הכנסייה האנגליקנית מציעה שירות בשם "חג ההודיה לנישואים" (במקור: "Thanksgiving for marriage") לחידוש נדרים.

חלק מהכנסיות מקיימות חידוש נדרים שנתי לזוגות נשואים החברים בהן.

## בישראל
גם בישראל נערכים טקסים לחידוש נדרים, לעיתים אפילו בהפתעה על ידי משפחת הזוג. סלבריטאים רבים ערכו חידושי נדרים.

## קישורים חיצוניים

* Renewal of Wedding Vows and Blessing of Married Couples - Catholic Church
* Renewal of Marriage Vows and Affirmation of a Marriage - Evangelical Lutheran Worship
* Renewal of Marriage Vows or On the Anniversary of a Marriage -  Anglican Church of Canada
* Wedding Dresses & Bridal Gowns - Mori Lee, Ronald Joyce, Jesus Peiro, Higarnovias - Amore Gowns
* An Order for the Renewal of Wedding Vows by The Rev. Thomas L. Weitzel - Evangelical Lutheran Church in America
* Liturgy Man: Wedding or reaffirmation of marriage vows during Sunday morning worship? - The United Methodist Church
* Wedding Planning Tips & Wedding Photography
* A Guide to a Wedding Vow Renewal Ceremony


## הערות שוליים

קטגוריה:טקסי נישואים
פלדת כרום-ונדיום

**פלדת כּרוֹם-וַנַדיוּם** (סימן **Cr-V** או **CrV**; דרגות פלדה SAE מסדרת 6000, משווקת לעיתים קרובות כ"**כּרום ונדיום**") היא קבוצה של סגסוגות פלדה המשלבות פחמן (0.50%), מנגן (0.70–0.90%), צורן (0.30%), כרום (0.80–1.10%) וונדיום (0.18%). ניתן להשתמש בצורות מסוימות כפלדה מהירה. כרום וגם ונדיום הופכים את הפלדה למתאימה יותר להתקשות. כרום גם עוזר להקטין שחיקה, חמצון וקורוזיה. כרום ופחמן יכולים שניהם לשפר את הגמישות.

## הערות שוליים

קטגוריה:פלדה
קטגוריה:סגסוגות
תמנה קמינקא

**תמנה קמינקא** (נולדה ב-19 באפריל 2007) היא שחקנית ישראלית.

## ביוגרפיה
תמנה היא בתם של אילנה ואייל קמינקא, סופר ישראלי. לתמנה שלושה אחים. אחיה הצעיר, נבו קמינקא, מגלם את הדמות ויש בסדרת הנוער "כראמל" (החל משנת 2022). אחיה הבכור, , נפל ב-7 באוקטובר 2023 במתקפת הפתע על ישראל. הפרק הראשון בעונה השנייה של "האריות של שלי הכובשת" הוקדש לו, לאחר שיצא כשבוע וחצי לאחר נפילתו.

את דרכה במשחק החלה בזמן שהות משפחתה בארצות הברית, כשהשתתפה במגוון מחזות זמר של התיאטרון העירוני בסקרמנטו, קליפורניה, כולל "אנני" ("Annie") ו"הלילה השנים עשר" (The Twelfth Night) של ויליאם שייקספיר.

בשנת 2019, עם חזרתה לארץ קמינקא, לוהקה לסדרת הילדים "אבא מטפלת", בה גילמה בעונות 1–5 את קלואי. ב-2020 גילמה את נטע בסדרה "PPS" וב-2022 גילמה את הדמות זוהר בסדרה הקומית "גולדה ומאיר".

ב-2022 לוהקה לתפקיד הראשי בסדרת הנוער של כאן חינוכית "האריות של שלי הכובשת", בה גילמה את שלי רומנו, נערה ממגדל העמק המקימה ומאמנת קבוצת כדורגל בליגה מעורבת. לקראת צילומי העונה השלישית החליטה לפרוש מסדרה זו.

## פילמוגרפיה
### תיאטרון

### טלוויזיה

## קישורים חיצוניים

* 

קטגוריה:שחקניות ישראליות
קטגוריה:צור הדסה: אישים
קטגוריה:ישראלים שנולדו ב-2007
קטגוריה:ישראליות שנולדו ב-2007
רודי באל

**רודולף ויקטור "רודי" באל** (בגרמנית: **Rudolf Victor "Rudi" Ball**; 22 ביוני 1911, ברלין – 19 בספטמבר 1975, יוהנסבורג) היה שחקן הוקי קרח יהודי גרמני - דרום אפריקאי, חבר בהיכל התהילה של IIHF – פדרציית ההוקי קרח הבין-לאומית.

## ביוגרפיה
באל היה יהודי, אחד משני הספורטאים היהודיים שייצגו את גרמניה במשחקי החורף האולימפיים של 1936, יחד עם הלנה מאייר. הוא ייצג את גרמניה בנבחרת הגרמנית האולימפית בהוקי קרח באולימפיאדת ברלין באותה שנה אם כי עקב יהדותו הסתייגה מכך הממשלה הנאצית. באל נכנס להיכל התהילה הבינלאומי של ההוקי קרח בשנת 2004.

### קריירה
קריירת המשחק של באל נמשכה בין 1928 ל-1952. הוא זכה באליפות גרמניה 8 פעמים (1928–1944) וייצג את גרמניה במשחקי החורף האולימפיים של 1932 ו-1936 ובארבע אליפויות עולם בין השנים 1930–1938.

באל שיחק 49 משחקים רשמיים עבור גרמניה, בין 1929 ל-1938, וכבש 19 שערים. הוא נבחר לשחקן ההוקי קרח האירופי הטוב ביותר במגזין ספורט צרפתי ב-1930. הוא נחשב לאחד משחקני ההוקי קרח הפופולריים והיעילים באירופה לפני מלחמת העולם השנייה. באל כבש למעלה מ-500 שערים במהלך הקריירה שלו.

באל ושני אחיו, גרהרד באל והיינץ באל, ייצגו את גרמניה בתחרויות בינלאומיות רבות בקריירת ההוקי שלהם. למרות שהיה נמוך, נחשב באל מהיר במיוחד על הקרח ובעל מיומנות רבה.

#### 1932, מדליית ארד אולימפית
באל נכלל בקבוצת ההוקי קרח הגרמנית של 1932 ושיחק במשחקי החורף האולימפיים של 1932, שנערכו בלייק פלאסיד. נבחרת גרמניה זכתה במדליית הארד. הוא שיחק בכל ששת המשחקים וכבש שלושה שערים.

#### 1936, אולימפיאדת ברלין
ב-1936 לא נכלל באל בסגל קבוצת ההוקי קרח הגרמנית למשחקי החורף האולימפיים בגלל יהדותו. חברו לקבוצה, שהיה גם חברו האישי, גוסטב יאנקה (Jaenecke), סירב לשחק אלא אם כן באל ייכלל. באל האמין שאפשר להגיע להסכם להצלת משפחתו בגרמניה הנאצית אם יחזור לשחק. גם אנשי המקצוע הגרמניים בתחום ההוקי הבינו שללא באל ויאנקה לא תהיה לקבוצה סיכוי לנצח. המפלגה הנאצית לא התעלמה מהיותו של באל אחד הספורטאים המובילים בתחום. לאחר מחלוקת, נכלל באל בנבחרת הגרמנית ושיחק במשחקים האולימפיים של 1936. לפי דיווח אחד באל שיחק בניגוד לרצונו, בתמורה לכך שיורשה למשפחתו לעזוב את גרמניה. באל נפצע בטורניר, והגרמנים הגיעו למקום החמישי. באל שיחק ארבעה משחקים וכבש שני שערים.

### לאחר המלחמה
בשנת 1948 עבר באל בעקבות אחיו, היינץ, לדרום אפריקה.

### נבחרות
**רמה בינלאומית**
* גרמניה – אולימפיאדת 1932 ו-1936
* גרמניה – אליפות העולם, 1930, 1932 ו-1938

**מועדון**

* Berliner SC (1928–33)
* EHC St. Moritz (1933–34)
* Diavoli Rossi Neri (1934–36)
* Berliner SC (1936–44)
* SG Eichkamp Berlin (1946–48)
* Tigers IHC (1949–50)
* Wolves IHC (1950–51)


**פרסים**
* אולימפיאדה – ארד (1932)
* אליפות עולם – כסף (1930)
* אליפות אירופה – זהב (1930)
* אליפות העולם – ארד (1932)
* אליפות אירופה – ארד (1936 ו-1938)
* 8 אליפויות גרמניה (1928–1944)
* גביע שפנגלר (1928–1929, 1934–1935 ו-1935–1936)
* אליפות דרום אפריקה (1951)
* היכל התהילה הבינלאומי של ההוקי קרח, IIHF (2004)

## ראו גם
* יהודים וספורט

## קישורים חיצוניים
* רודי באל - ביוגרפיה
* כניסה להיכל התהילה הבינלאומי של ההוקי קרח, IIHF

## הערות שוליים

קטגוריה:ספורטאים יהודים דרום אפריקאים
קטגוריה:שחקני הוקי קרח יהודים
קטגוריה:ספורטאים יהודים גרמנים
קטגוריה:גרמנים שנולדו ב-1911
קטגוריה:גרמנים שנפטרו ב-1975
יחסי בולגריה–ליטא

**יחסי בולגריה–ליטא** הם יחסי החוץ בין בולגריה לליטא.

## סקירה כללית
ממלכת בולגריה כוננה יחסים דיפלומטיים עם לטביה ב-3 בנובמבר 1924. ב-26 באוגוסט 1991 הכירה בולגריה ברפובליקה העצמאית של ליטא, וב-10 בספטמבר 1991 שתי המדינות חזרו וכוננו יחסים דיפלומטיים, לאחר פירוק ברית המועצות. כיום, שתי המדינות חברות מלאות באיחוד האירופי ובנאט"ו.

מאז חידוש היחסים הדיפלומטיים נחתמו בין המדינות ההסכמים הבילטרליים הבאים: הסכם להובלה בינלאומית של נוסעים ומטענים בכביש (נחתם ב-1995, אושרר ב-2002), הסכם לשיתוף פעולה סחר-כלכלי ומדעי-טכני (1996), הסכם על נוהל נסיעה ללא ויזה (1996), הסכם על שיתוף פעולה בתחומי החינוך, המדע, הלימודים והתרבות (1996), הסכם על מסגרת יחסי ידידות ושיתוף פעולה (נחתם ב-1996, אושרר ב-1997), הסכם על הכוחות המזוינים של הרפובליקה של ליטא, המשתתפים בכוחות המזוינים הרב לאומיים "KFOR", התנאים והנהלים למעבר דרך שטחה של הרפובליקה של בולגריה (2000), ההסכם על הימנעות מכפל מס על הכנסה והון ומניעת העלמת מס (2006), הסכם להגנה הדדית על מידע מסווג (2007), הסכם לשיתוף פעולה בתחום התיירות (2009).

## יחסים כלכליים
בשנת 2020 מחזור הסחר בין ליטא לבולגריה הסתכם ב-169.5 מיליון אירו, ובולגריה הייתה שותפת הסחר ה-31 של ליטא במונחים של נפח סחר. היצוא הסתכם ב-92.8 מיליון אירו, ואילו היבוא הסתכם ב-76.7 מיליון אירו. היבוא כלל בעיקר מוצרים פרמצבטיים (20%), מכונות חשמליות וחלקיהן (10%), מכשירים מכניים, דוודים וחלקיהם (10%), צמר, חומרים לא ארוגים, חוטים (9%), קקאו ומוצריו (7%), פלסטיק ומוצריו (5%) ועוד. לפי גודל ההשקעות הזרות הישירות בליטא, בולגריה נמצאת במקום ה-58 (ההשקעות מסתכמות ב-0.34 מיליון אירו). בתורו, גודל ההשקעות הישירות של ליטא בבולגריה ב-2020 היה 100.62 מיליון אירו.

## נציגויות דיפלומטיות
* בולגריה מחזיקה בליטא שגרירות בווילנה.
* ליטא מחזיקה בבולגריה שגרירות בסופיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרידריך גינתר, נסיך שוורצבורג-רודולשטאדט

**פרידריך גינתר, נסיך שוורצבורג-רודולשטאדט** (בגרמנית: **Friedrich Günther von Schwarzburg-Rudolstadt**; 6 בנובמבר 1793 – 28 ביוני 1867) היה נסיך ריבוני של שוורצבורג-רודולשטאדט.

## ביוגרפיה
פרידריך גינתר נולד ב-6 בנובמבר 1793 ברודולשטאדט, והיה בנם השני של לודוויג פרידריך השני, נסיך שוורצבורג-רודולשטאדט וקרולינה, נסיכת הסן-הומבורג. סבו פרידריך קרל נפטר שבעה חודשים לפני לידתו ולכן הוא נולד כיורש העצר. אביו נפטר ב-28 באפריל 1807 כשהיה בן שלוש עשרה, ולכן אמו פעלה כעוצרת עד שמלאו לו עשרים ואחת ב-6 בנובמבר 1814 כאשר קיבל את השליטה בנסיכות.

שלטונו שנמשך שישים שנה ראה את הקמתו של הלנדטאג של שוורצבורג-רודולשטאדט, אותו הציג ב-1816 במהלך השנים הראשונות של שלטונו האישי.  כאשר עלה לכס המלכות בשנת 1807, שוורצבורג-רודולשטאדט הייתה חברה בקונפדרציה של הריין אשר פורקה בשנת 1813. עם הסכם פריז ב-30 במאי 1814 שהכריז על עצמאותן של מדינות הקונפדרציה לשעבר, הנסיך פרידריך גינתר הפך לשליט של נסיכות עצמאית. בשנת 1815 הוקמה הקונפדרציה הגרמנית ושוורצבורג-רודולשטאדט יחד עם מונרכיות גרמניות נוספות שהצטרפו. בשנים האחרונות של שלטונו התרחשה מלחמת אוסטריה–פרוסיה של 1866, בה הנסיך פרידריך גינתר שמר על נייטרליות של שוורצבורג-רודולשטאדט ולאחר סיום המלחמה הקמת הקונפדרציה הצפון-גרמנית.

לאחר מותו בטירת היידקסבורג ירש אותו כנסיך אחיו הנסיך אלברט שכן כל בניו מאשתו הראשונה מתו לפניו ובנו מאשתו השנייה, הנסיך זיצו מליוטנברג נולד מנישואים מורגנטיים. 

## משפחתו
הנסיך פרידריך גינתר היה נשוי שלוש פעמים:

אשתו הראשונה הייתה הנסיכה אוגוסטה מאנהלט-דסאו, עמה התחתן ב-15 באפריל 1816 בדסאו. נולדו להם שלושה ילדים.
* הנסיך פרידריך גינטר (1818–1821)
* הנסיך גינתר (1821–1845)
* הנסיך גוסטב (1828–1837)

הוא נישא בשנית לרוזנת הלנה מריינה ב-7 באוגוסט 1855 בדרזדן. היא הייתה בתו של הנסיך גאורג ברנהרד מאנהלט-דסאו בנישואיו המורגנטיים השניים, אך היא אומצה על ידי דודה מצד אביה וילהלם ב-1 באפריל 1855 וקיבלה את התואר "נסיכת אנהלט"; עם זאת, נישואים אלה נחשבו למורגנטיים על פי חוקי הבית של משפחת שוורצבורג, וילדיהם כונו הנסיך והנסיכה של לויטנברג. 
* הנסיכה הלנה (1860–1937)
* הנסיך זיצו (1860–1926)

אשתו השלישית הייתה מריה שולצה עמה התחתן בשוורצבורג ב-24 בספטמבר 1861. גם נישואים אלה היו מורגנטיים ובשנת 1864 הוא יצר את התואר רוזנת ברוקנבורג עבור אשתו. הנישואים היו ללא ילדים.

בנוסף לילדיו הלגיטימיים, מיחסיו עם פרדריקה תורוורט נולדו לו שלוש בנות, שכולן התקבלו כצאצאיו של פרידריך מכליידט (בעלה של תורוורט מאז 1847).

## אילן יוחסין

## קישורים חיצוניים

## הערות שוליים

קטגוריה:נסיכים גרמנים
קטגוריה:ילידי 1793
קטגוריה:נפטרים ב-1867
לודוויג פרידריך השני, נסיך שוורצבורג-רודולשטאדט

**לודוויג פרידריך השני, נסיך שוורצבורג-רודולשטאדט** (בגרמנית: **Ludwig Friedrich II. von Schwarzburg-Rudolstadt**; 9 באוגוסט 1767 – 28 באפריל 1807) היה בין השנים 1793–1807 הנסיך הריבוני של שוורצבורג-רודולשטאדט.

## ביוגרפיה
לודוויג פרידריך נולד ב-9 באוגוסט 1767 ברודולשטאדט והיה הילד השני ובנם הראשון של פרידריך קרל, נסיך שוורצבורג-רודולשטאדט ואשתו הראשונה אוגוסטה, נסיכת שוורצבורג-רודולשטאדט. באותה תקופה שלט סבו לודוויג גינתר השני, נסיך שוורצבורג-רודולשטאדט על הנסיכות. בשנת 1789 נסעו לודוויג פרידריך ואחיו קרל גינתר לז'נבה וליעדים נוספים לצורך השכלתם. במהלך מסע זה הם למדו על אירועי המהפכה הצרפתית.

ב-21 ביולי 1791 בהומבורג הוא התחתן עם קרולינה, נסיכת הסן-הומבורג, בתו של פרידריך החמישי, רוזן הסן-הומבורג.

בשנת 1793 מת אביו, ולודוויג פרידריך עלה לשלטון במקומו. ב-28 באפריל 1807 מת לודוויג פרידריך, ובנו פרידריך גינתר, נסיך שוורצבורג-רודולשטאדט ירש את תאריו ונחלותיו.

## משפחתו
ממוזער| קרולינה, נסיכת שוורצבורג-רודולשטדט
מנישואיו עם קרולינה נולדו הילדים הבאים:
* הנסיכה קרולינה אוגוסטה משוורצבורג-רודולשטאדט (1792–1794)
* פרידריך גינתר (1793–1867), נסיך שוורצבורג-רודולשטאדט
* הנסיכה תקלה משוורצבורג-רודולשטאדט (1795–1861), התחתנה עם אוטו ויקטור, נסיך שנבורג-ולדנבורג
* הנסיכה קרולינה משוורצבורג-רודולשטאדט (1796)
* אלברט (1798–1869), נסיך שוורצבורג-רודולשטאדט
* הנסיך ברנהרד משוורצבורג-רודולשטאדט (1801–1816)
* הנסיך רודולף משוורצבורג-רודולשטאדט (1801–1808)

## קישורים חיצוניים

קטגוריה:נסיכים גרמנים
קטגוריה:ילידי 1767
קטגוריה:נפטרים ב-1807
קרולינה, נסיכת הסן-הומבורג (1771–1854)

**קרולינה, נסיכת הסן-הומבורג** (בגרמנית: **Karoline Louise von Hessen-Homburg**; 26 באוגוסט 1771 – 20 ביוני 1854) הייתה נסיכה גרמנית מבית הסן ואשתו של לודוויג פרידריך השני, נסיך שוורצבורג-רודולשטאדט.

## ביוגרפיה
קרולינה נולדה ב-26 באוגוסט 1771 בטירת הומבורג, והייתה בתם של פרידריך החמישי, רוזן הסן-הומבורג וקרולינה, נסיכת הסן-דרמשטאדט. השכלתה הפורמלית הייתה פשוטה ויסודית, עם דגש על חינוך אדוק. בשנת 1791 היא התחתנה עם לודוויג פרידריך השני, נסיך שוורצבורג-רודולשטאדט. נולדו להם שבעה ילדים יחד.

את הערב לפני קרב זאלפלד, לואי פרדיננד, נסיך פרוסיה בילה עם משפחת הנסיכה. הנסיכה מדווחת על הערב האחרון שלו ביומנה. עם מותו של בעלה בשנת 1807, היא הפכה לעוצרת עבור בנה הקטן פרידריך גינתר. הנסיכות הצטרפה לקונפדרציה של הריין זמן קצר לפני תחילת שלטונה של קרולינה. לאחר שהתבגר בשנת 1814, בנה גילה תחומי עניין אחרים מלבד ענייני הממשלה. לקרולינה הייתה השפעה חזקה גם על החלטות הממשלה של המדינה בתקופת שלטונו, שקיבלה חוקה ב-1816 והצטרפה לאיחוד המכס הגרמני ב-1835.

אירועים משמעותיים בתקופת שלטונה היו ייסוד מוסד חינוכי על ידי פרידריך פרובל בקילהאו וייסוד גן ילדים על ידו בבלנקנבורג ב-1840. קרולינה הכירה את גתה, שילר ווילהלם פון הומבולדט וניהלה איתם התכתבות ערה. האחרון כינה אותה "אישה שכמעט ולא נמצאת". היא הותירה אחריה אוסף לא מבוטל של רישומים וצבעי מים משלה, בעלי איכות אמנותית גבוהה שמעידים על אהבתה הרומנטית לטבע. צבעי מים רבים מראים את פארק הנוף סביב טירת הומבורג. יש גם סקיצות של מסעותיה וטיוליה. קרולינה מתה ב-20 ביוני 1854.

## משפחתה
מנישואיה ללודוויג פרידריך השני, נסיך שוורצבורג-רודולשטאדט נולדו לה שבעה ילדים:
* הנסיכה קרולינה אוגוסטה משוורצבורג-רודולשטאדט (1792–1794)
* פרידריך גינתר (1793–1867), נסיך שוורצבורג-רודולשטאדט
* הנסיכה תקלה משוורצבורג-רודולשטאדט (1795–1861), התחתנה עם אוטו ויקטור, נסיך שנבורג-ולדנבורג
* הנסיכה קרולינה משוורצבורג-רודולשטאדט (1796)
* אלברט (1798–1869), נסיך שוורצבורג-רודולשטאדט
* הנסיך ברנהרד משוורצבורג-רודולשטאדט (1801–1816)
* הנסיך רודולף משוורצבורג-רודולשטאדט (1801–1808)

## אילן יוחסין

## קישורים חיצוניים

קטגוריה:נסיכות גרמניות
קטגוריה:בית הסן
קטגוריה:ילידי 1771
קטגוריה:נפטרים ב-1854
יחסי אזרבייג'ן–לוב

**יחסי אזרבייג'ן-לוב** הם ליחסים הדו-צדדיים בין אזרבייג'ן ללוב. ללוב יש שגרירות בבאקו, ולאזרבייג'ן יש שגרירות חיצונית בקהיר.

## יחסים דיפלומטיים
ב-30 בדצמבר 1991 הכירה ממשלת לוב בעצמאותה של הרפובליקה של אזרבייג'ן; היחסים הדיפלומטיים בין אזרבייג'ן ללוב כוננו ב-16 במרץ 1992, ושגרירות לוב בבאקו פועלת מאז אפריל 1995. קבוצה משותפת של אזרבייג'ן ולוב פועלת באספה הלאומית של אזרבייג'ן מאז 19 בנובמבר 2008. במרץ 2010, התקיימה הישיבה השנייה של הוועדה המשותפת של אזרבייג'ן-לוב בעיר הבירה של לוב טריפולי, במהלכו נחתמו הסכמים בין שתי המדינות, לדוגמה ביטול הויזות.

## שיתוף פעולה כלכלי

ב-8 במרץ 2010, התקיים בטריפולי הפורום העסקי של לוב-אזרבייג'ן בתמיכה כספית של המשרד לפיתוח כלכלי של לוב, והקרן לקידום יצוא והשקעות אזרבייג'ן (AzPromo), וכן לשכת המסחר, התעשייה, והחקלאות של לוב.

במאי 2012, חברת הנפט הממלכתית של אזרבייג'ן (SOCAR) התחילה לבנות בית זיקוק לנפט וליצור רשת תחנות תדלוק לכלי רכב בשטח לוב.

באביב 2013 הגיעו שתי הממשלות להסכמה על התחלת הפקת נפט וגז משותפת. מספר פרויקטים מתוכננים לביצוע בהשתתפות חברות ציבוריות ופרטיות כאחד.

מנכ"לים רבים של חברות אזרבייג'ניות משקיעים במגזר האנרגיה של לוב.

## שיתוף פעולה בינלאומי
שיתוף הפעולה בזירה הבינלאומית מתבצע במסגרת ארגונים בינלאומיים שונים: המדינות הבלתי-מזדהות, האו"ם, הארגון לשיתוף פעולה אסלאמי ועוד

במרץ 2013 שלח סוכנות הפיתוח הבינלאומית של אזרבייג'ן (AIDA), משרד החוץ של אזרבייג'ן ביחד עם הבנק לפיתוח איסלאמי (IDB) סיוע הומניטרי לעיר אובארה שבלוב.

## קישורים חיצוניים

## הערות שוליים

קטגוריה:לוב: יחסי חוץ לפי מדינה
קטגוריה:אזרבייג'ן: יחסי חוץ לפי מדינה